Den Vest-Sjællandske Avis, 1817-08-26
Ratzeborg, den 17de August. Den 15de d. om Morgenen Kl. 7 fortsatte Deres Majestæter og Kongelige Høiheder Reisen. Paa Grændsen af det Lauenborgske modtoges Deres Majestæter af Deres Excellencer Gouverneuren og Landmarschallen, som i en kort Tale ønskede Deres Majestæter Velkommen og bevidnede Landets Glæde over Deres Majestæters Ankomst. De fulgte herfra tilligemed Forstbetienterne tilhest Deres Majestæter til Ratzeborg. Kl. 10 Slet ankom Herskaberne til Amtet Steinhorst, hvor der var bygget en Æreport, fra hvilken af og indtil Amthuset Bønderkarlene og Pigerne vare opstillede i 2 Rader med deres Leer og River, som vare prydede med Blomster og Baand. Her behagede det Deres Majestæter at modtage et De jenner hos Amtmanden Schubert, Kl. 11 1/2 Slet fortsattes Reisen over Krumes til Ratzeborg, hvor Jndtoget begyndte Kl. 4 1/2. Omtrent 1/4 Miil fra Byen kom de fleste Godseiere og andre Honoratiores tilhest Deres Majestæter i Møde, og et Detaschement af Liv. Regt. lette Dragoner holdt forat escortere Deres Majestæter. Paa Amtet Ratzeborg tæt uden for Byen stode Bønderkarlene og Pigerne ligesom i Steinhørst opstillede indtil Æreporten. Uden for Byen paraderede de forskielligeHaandværkslauge i 2 Rader med deres Værktøi, prydet med Blomster og røde og hvide Baand. Strax inden for Porten var bygget en smuk Æreport, hvorfra Borgerskabet paradeerte indtil Gouvernementshuset, hvor Deres Majestæter og Kongel. Høiheder toge Deres Qvarteer. Paa Trappen i Huset vare opstillede unge hvidtklædte Piger som strøede Blomster for Herskaberne og overrakte Deres Majestæter et Digt. Strax efter Ankomsten var Cour for Embedsmændene, hvorefter Deres Majestæter gik til Taffels, hvortil saa mange af Byens Honoratiores vare tilsagte som der var Plads til. Efter endt Taffel Kl. 8 Slet begav Deres Majestæter Sig i Deres Gemakker. Byen var smagfuldt illumineret og især tog Torvet sig godt ud hvor der ogsaa var bygget en Æreport. Hs. Majestæt Kongen og Hs. Kongelige Høihed Kronprindressen behagede at tage-Jlluminationen i Øiesyn og bleve allevegne modtaget med Glædesraab. Den 16de August om Morgenen Kl. 8 Slet, behagede det Hs. Majestæt Kongen, at tage Fæstningsværkerne, Skolerne, Kirken, Regierings huset og Ratzeborger Dohm i Allerhøieste Øiesyn; hvorefter Hs. Majestæt gav Audients og modtog den hannoverske Overstaldmester Grev Kielmannsegge og den Mecklenborgske Kammerherre Baron Bodin, som vare afsendte fra deres Regieringer for at complimentere Deres Majestæter Kongen og Dronningen til deres Ankomst. Kl. 1 Slet var Cour en Galla for Damer og Herrer, og Kl. 3 1/2 stort Taffel, hvortil Damer og Herrer af Byens Honoratiores og Omegnen vare tilsagte. Efter Taffelet bedagede det Deres Majestæter og Kongelige Høiheder at bivaane et Vandpartie paa Søen, hvortil der var foranstaltet Musik og indrettet mange Baade for at optage Herskaberne, Suite og Honoratiores. Veiret var særdeles gunstig og ganske stille. Efter at have roet omkring paa Søen gik Deres Majestæter i Land ved Skoven og promeneerte i samme, hvorefter Allerhøistsamme begave Sig tilbage til Deres Qvarteer. Byen var ligesaa smukt illumineret, som i Gaar og til almindelig Glæde kjørte Deres Majestæter og Kongelige Høiheder endnu Kl. 9 1/2 Slet omkring i Byen for at tage Jlluminationen i Øiesyn.